PRANEŠIMAS

APIE VALSTYBĖS TARNAUTOJO ATRANKĄ Į

AKCINĖS BENDROVĖS „KELIŲ PRIEŽIŪRA“ VALDYBĄ

**Akcinė bendrovė „Kelių priežiūra“** – valstybės valdoma akcinė bendrovė, kurios paskirtis prižiūrėti ir tvarkyti valstybinės reikšmės (magistralinius, krašto ir rajoninius) kelius. Bendrovėje dirba daugiau nei 2 200 įvairių kelių priežiūros sričių specialistų. Jie visoje Lietuvoje žiemą valo sniegą, barsto kelius slidumą mažinančiomis medžiagomis, nuo pavasario iki rudens tvarko kelio ženklus, griovius, kelių sankasas, atnaujina susidėvėjusias kelių dangas, profiliuoja žvyrkelius, šienauja pakeles, prižiūri

pakelių statinius, želdinius ir atlieka kitus darbus.

Bendrovė vykdo ir kitas veiklas: teikia savivaldybėms su kelių priežiūra susijusias paslaugas, atlieka kelių darbus, projektuoja kelių infrastruktūros elementus, vysto horizontalaus ženklinimo veiklą, atlieka kelių apšvietimo sistemų įrengimą ir priežiūrą, gamina asfaltbetonio, karjerų produkciją, nuomoja patalpas, sunkiąją techniką.

Bendrovė savo veikla vykdo laikydamasi aukščiausių skaidrumo, etikos ir socialinės atsakomybė standartų, diegdama inovatyvias technologijas.

**Lietuvos Respublikos susisiekimo ministerija skelbia 1 valstybės tarnautojo atranką užimti akcinės bendrovės „Kelių priežiūra“ (toliau - Bendrovė)** **valdybos nario pareigas iki valdybos kadencijos pabaigos 2026 m. vasario 28 d.**

Bendrovės interneto svetainės adresas https: <https://keliuprieziura.lt/>

Informacija apie Bendrovės strategiją, finansines ataskaitas, lūkesčių raštą:

<https://www.keliuprieziura.lt/apie-mus/strateginis-veiklos-planas/449>

<https://www.keliuprieziura.lt/apie-mus/finansines-ataskaitos/454>

<https://www.keliuprieziura.lt/data/public/uploads/2022/06/elektroniniodokumentonuorasas.pdf>

Bendrovės kolegialus valdymo organas – valdyba susideda iš 5 narių, iš kurių 3 yra nepriklausomi valdybos nariai, 2 deleguojami Susisiekimo ministerijos. Įmonės valdybos kadencijos pabaiga 2026 m. vasario 28 d.

Sutartį dėl akcinės bendrovės „Kelių priežiūra“ valdybos nario veiklos bendrovės valdyboje įgaliotas pasirašyti Bendrovės generalinis direktorius. Sutarties projektas pridedamas.

Atranka vykdoma vadovaujantis:

1. Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašu:

<https://e-seimas.lrs.lt/portal/legalAct/lt/TAD/f0173961199a11e5bfc0854048a4e288/asr>.

2. Valstybės tarnautojų ir kitų Susisiekimo ministerijos pasirinktų asmenų į valstybės valdomos įmonės valdybą parinkimo procedūrų gairėmis (toliau – Gairės):

<https://sumin.lrv.lt/uploads/sumin/documents/files/Veikllos%20sritys/SM%20pasirinkt%C5%B3%20asmen%C5%B3%20atrankos%20gair%C4%97s%202021-10-04.pdf>

Atrankos būdas – kompetencijų vertinimas pagal pateiktus dokumentus, esant poreikiui – organizuojamas komisijos, sudarytos pagal Gaires, pokalbis su kandidatu.

Valstybės tarnautojas, pretenduojantis į Bendrovės valdybos nario pareigas, turi atitikti šiuos bendruosius ir specialiuosius reikalavimus:

**1. Bendrieji reikalavimai:**

1.1. turi turėti aukštąjį universitetinį ar jam prilygintą išsilavinimą;

1.2. turi būti nepriekaištingos reputacijos; asmuo nelaikomas nepriekaištingos reputacijos, jeigu įstatymų nustatyta tvarka yra pripažintas kaltu dėl sunkaus ar labai sunkaus nusikaltimo, nusikalstamos veikos nuosavybei, turtinėms teisėms ir turtiniams interesams, ekonomikai ir verslo tvarkai, finansų sistemai, valstybės tarnybai ir viešiesiems interesams, teisingumui, visuomenės saugumui, valdymo tvarkai padarymo ir turi neišnykusį ar nepanaikintą teistumą;

1.3. turi būti nesusijęs su kitais fiziniais ir juridiniais asmenimis ryšiais, dėl kurių einant kolegialaus organo nario pareigas kiltų interesų konfliktas;

1.4. neturi būti atimta ar apribota teisė eiti atitinkamas pareigas, į kurias pretenduojama, ar atlikti toms pareigoms priskirtas funkcijas;

1.5. per pastaruosius 5 metus neturi būti atšauktas iš juridinio asmens vienasmenio ar kolegialaus organo dėl netinkamo pareigų atlikimo;

1.6. negali būti ministerijoje, Vyriausybės įstaigoje ar įstaigoje prie ministerijos einantis pareigas karjeros valstybės tarnautojas, kuriam pavestos su valstybės politikos formavimu toje ūkio sektoriaus šakoje, kurioje veikia įmonė, į kurios kolegialų organą kandidatuoja, susijusios funkcijos;

1.7. negali būti įstatymų nustatyta tvarka išrinktas ar paskirtas valstybės politiku ir politinio (asmeninio) pasitikėjimo valstybės tarnautoju;

1.8. negali būti iš viso daugiau kaip 2 kolegialių organų, sudarytų valstybės ir savivaldybės valdomose įmonėse, narys.

**2. Specialieji reikalavimai: turėti kompetenciją transporto sistemos integralumo,** **strateginių valstybės projektų priežiūros ir valdymo srityje.** Šią kompetenciją patvirtina ne mažesnė nei 3 metų strateginių valstybės projektų vertinimo, priežiūros patirtis arba ne mažesnė nei 3 metų infrastruktūrinių projektų vertinimo ir priežiūros patirtis, arba inovatyvių technologinių infrastruktūros sprendimų kūrimo ar taikymo patirtis; vadovaujamo darbo arba veiklos kolegialiuose priežiūros ar valdymo organuose patirtis; susisiekimo srityje veikiančių įmonių veiklos ir reguliavimo principų išmanymas.

**Privalumai:**

* puikūs lyderystės, komandinio darbo ir bendradarbiavimo su suinteresuotomis šalimis gebėjimai;
* strateginio planavimo ir sėkmingo strateginių tikslų įgyvendinimo patirtis;
* Europos Sąjungos, nacionalinių ir regioninių transporto sektoriaus strateginių tikslų išmanymas;
* valstybinių kelių plėtros ir priežiūros sektoriaus ir veiklos reguliavimo principų išmanymas;
* nacionalinį saugumą reglamentuojančių teisės aktų išmanymas;
* valstybės valdomų įmonių teisinio reglamentavimo išmanymas.

**Nurodytus reikalavimus asmuo turi atitikti visą valdybos nario kadencijos laikotarpį.**

Dokumentai, kuriuos privalo pateikti kandidatai:

1. Kandidato paraiška dalyvauti atrankoje ir sąžiningumo deklaracija (1 priedas);

2. Kandidato sutikimas dėl asmens duomenų tvarkymo (2 priedas);

3. Gyvenimo aprašymas;

4. Asmens tapatybę patvirtinančio asmens dokumento kopija;

5. Motyvacinis laiškas (laisva forma,);

6. Aukštąjį išsilavinimą patvirtinančių dokumentų kopijos;

7. Kitus reikalingus dokumentus ar jų kopijas, patvirtinančias atitiktį bendriesiems ir specialiesiems reikalavimams, nurodytiems šio skelbimo 1-2 punktuose.

Susisiekimo ministerijos atstovų prašymu gali būti prašoma pateikti papildomus dokumentus, patvirtinančius atitiktį nurodytiems bendriesiems ir specialiesiems reikalavimams.

Kandidatai teikia dokumentus Susisiekimo ministerijos Valstybės turto ir įmonių valdymo skyriui iki 2023 m. gegužės 22 d. imtinai.

Kandidatai dokumentus gali pateikti šiais būdais:

**Elektroniniu paštu** [janina.laskauskiene@sumin.lt](mailto:janina.laskauskiene@sumin.lt) arba [roma.andruskeviciene@sumin.lt](mailto:roma.andruskeviciene@sumin.lt) pateikti dokumentus, patvirtintus saugiomis elektroninio pasirašymo priemonėmis su kvalifikuoto elektroninio parašo sertifikatais ar pateikti pasirašytas skanuotas dokumentų kopijas.

*arba*

**Paštu,** adresu Lietuvos Respublikos susisiekimo ministerija, Gedimino pr. 17, LT-01505 Vilnius, nurodant „Valstybės tarnautojo atranka į akcinės bendrovės „Kelių priežiūra“ valdybos narius“.

Kontaktiniai asmenys:

**Susisiekimo ministerija**: Roma Andruškevičienė, Valstybės turto ir įmonių valdymo skyriaus vedėja, [roma.andruskeviciene@sumin.lt](mailto:roma.andruskeviciene@sumin.lt), tel.: +370 620 17580;Janina Laskauskienė, Valstybės turto ir įmonių valdymo skyriaus patarėja, [janina.laskauskiene@sumin.lt](mailto:janina.laskauskiene@sumin.lt), tel.: +370 683 86320.

**AB „Kelių priežiūra“**: Lina Stasiulevičienė, Personalo ir administravimo departamento direktorė, [lina.stasiuleviciene@keliuprieziura.lt](mailto:lina.stasiuleviciene@keliuprieziura.lt), tel. +370 617 01 890.

Pavaduojantis asmuo - Greta Babonė, Atrankų partnerė, [greta.babonė@keliuprieziura.lt](mailto:greta.babonė@keliuprieziura.lt), tel. +370 614 44356.

1 priedas

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(kandidato vardas ir pavardė didžiosiomis raidėmis)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefono Nr., el. paštas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gavėjas)

**KANDIDATO PARAIŠKA DALYVAUTI ATRANKOJE IR SĄŽININGUMO DEKLARACIJA**

20\_\_\_m. \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_ d.

(data)

Aš,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, prašau leisti dalyvauti

(vardas ir pavardė)

atrankoje į \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įmonės pavadinimas, teisinė forma)

valdybą šiose paskelbtose kompetencijų srityse:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

Patvirtinu, kad esu susipažinęs (-usi) su Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo, patvirtinto Lietuvos Respublikos Vyriausybės 2015 m. birželio 17 d. nutarimu Nr. 631 „Dėl Kandidatų į valstybės ar savivaldybės valdomos įmonės kolegialų priežiūros ar valdymo organą atrankos aprašo patvirtinimo“ ir Valstybės tarnautojų ir kitų Susisiekimo ministerijos pasirinktų asmenų į valstybės valdomos įmonės valdybą parinkimo procedūrų gairių, patvirtintų Lietuvos Respublikos susisiekimo ministro 2021 m. gegužės 31 d. įsakymu Nr. 3-301 „Dėl valstybės tarnautojų ir kitų Susisiekimo ministerijos pasirinktų asmenų į valstybės valdomos įmonės valdybą atrankos aprašo patvirtinimo“ nuostatomis ir atitinku visus kandidatams keliamus reikalavimus.

Patvirtinu, kad toliau pateikiama informacija yra teisinga. Nurodau visus juridinius asmenis, su kuriais aš esu ar per paskutinius vienerius metus buvau susijęs (-usi) kaip to juridinio asmens dalyvis (-ė), kolegialaus organo ar komiteto narys (-ė), vadovas (-ė) ar darbuotojas (-a).

|  |  |
| --- | --- |
| Juridinio asmens teisinė forma ir pavadinimas | Ryšio su juridiniu asmeniu pobūdis |
|  |  |
|  |  |
|  |  |
|  |  |

Pranešimus dėl atrankos atlikimo ir rezultatų prašau siųsti elektroniniu paštu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mobilusis telefonas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kandidato parašas, vardas ir pavardė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2 priedas

**KANDIDATO SUTIKIMAS DĖL ASMENS DUOMENŲ TVARKYMO**

2023 m. \_\_\_\_\_\_\_\_\_\_\_\_\_\_\_\_d.

Vilnius

1. Aš, **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** sutinku, kad Lietuvos Respublikos susisiekimo ministerija gautų ir tvarkytų iki *akcinės bendrovės „Kelių priežiūra“* valdybos nario paskyrimo šiuos mano, kaip kandidato, pateiktus asmens duomenis:
   1. vardas, pavardė;
   2. pašto adresas;
   3. el. pašto adresas;
   4. telefono numeris;
   5. gimimo data/ asmens kodas;
   6. mano nuotrauka;
   7. darbo patirtis;
   8. išsilavinimas;
   9. bendravimo įgūdžiai;
   10. atsiliepimai / rekomendacijos apie mane;
   11. kandidato prašyme dalyvauti atrankoje ir sąžiningumo deklaracijoje pateikiami duomenys;
   12. kandidato nepriklausomumo deklaracijoje pateikiami duomenys.
2. Sutinku, kad mano asmens duomenys būtų naudojami *akcinės bendrovės „Kelių priežiūra“* valdybos nario atrankai, siekiant patikrinti ar aš, kaip kandidatas, atitinku taikomus bendruosius bei specialiuosius reikalavimus. Sutinku, kad mano asmens duomenys būtų perduodami Lietuvos Respublikos susisiekimo ministerijai.
3. Taip pat sutinku, kad Lietuvos Respublikos susisiekimo ministerija gali pasitelkti tam tikrus duomenų tvarkytojus, kuriems gali būti perduoti mano asmens duomenys. Tokie duomenų tvarkytojai yra: duomenų centrų paslaugas teikiančios įmonės, el. pašto ar kitų informacinių technologijų infrastruktūrų paslaugas teikiančios įmonės, personalo atrankos paslaugas teikiantys asmenys ar kiti paslaugų teikėjai, kurių paslaugos susijusios su mano asmens duomenų saugojimu.
4. Man yra žinomos mano, kaip duomenų subjekto, teisės, nustatytos Europos parlamento ir tarybos reglamente (ES) 2016/679 2016 m. balandžio 27 d. dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).

Esu susipažinęs kaip Lietuvos Respublikos susisiekimo ministerijoje yra tvarkomi mano asmens duomenys: [https://sumin.lrv.lt/lt/asmens-duomenu apsauga/informacija-apie-susisiekimo-ministerijoje-tvarkomus-asmens-duomenis](https://sumin.lrv.lt/lt/asmens-duomenu%20apsauga/informacija-apie-susisiekimo-ministerijoje-tvarkomus-asmens-duomenis)

Kandidatas \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ 20\_\_\_m. \_\_\_\_\_\_\_\_\_\_\_ \_\_\_ d. (vardas, pavardė) (parašas)